Natascha Küderli

D **Natascha Küderli** (* 30. Juuli 1970 z Züri) isch e schwyzerisch-dytschi Foto- un Film-Chinschtleri.

## Lääbe
D Natascha Küderli isch anne 1970 z Züri as Doochter vun ere dytsche Mueter un eme Schwyzer Vater uf d  Wält chuu. Noch ere Uusbildig as Keraamikeri het si vu 1992 bis 1996 Architäktuur an dr Fachhoochschuel Erfurt un vu 1997 bis 1999 am Berlage Institute (*Center for Advanced Studies in Architecture and Urban Design*) z Amsterdam studiert. Im Joor 2000 het si bi de Olympische Spiil z Sydney fir s Creative Arts Department *More than Gold* un vu 2006 bis 2010 fir s Münchner Architäktuurbiro SEP (Stadt Entwicklung Planung) gschafft. Syt 2010 isch si Mitgliid im Verein der Berliner Künstlerinnen 1867 un schafft as Chinschtleri im Beraich Fotografy un Film.

Architäktuur, Natuur un Beweegig sin Hauptteeme in dr Chunscht vu dr Küderli. Si inträssiert si fir Struktuure un Beweegigsablaif, fir d Dinaamik vu dr Stadt, wu si in fotograafische Kollaasche in Szeene setzt.

D Natascha Küderli het bi verschiideni Uusstellige z München un Berlin uusgstellt un iri Aarbete sin in privaati un au in effetligi Chunschtsammmlige ufgnuu woore, u.&nbsp;a. in d Gunter Sachs Collection, d Sammlig vu dr Credit Suisse un vu dr Dytsche Bahn AG. Mit ire experimentäll Filmkollaasch *Berlin layers of movement* (2014, 45 Min) isch d Küderli bi verschiidene Filmfeschtiwäl verdrätte gsii.

D Natascha Küderli läbt un schafft z München, wu au im Mittelpunkt vu irem filmische Chunschtbrojäkt *München – Seele einer Stadt* stoot.

## Uusstellige
### Ainzeluusstellige
* 2021: *Himmel & Erde –* Mimikry Grafik und Handwerk, Leipzig
* 2019: *Layers of movement – Film und analoge Fotocollage*, GASAG Kunstraum, Berlin
* 2018: *Berlin – Layers of Movement*, Deutsche Bahn AG, Hauptbahnhof und Ostbahnhof Berlin
* 2017: Projektion der Collage *Zwischenwelt III*, Kirche St. Paul, München
* 2010: *Undefined Spaces*, Galerie Oberföhring

### Gruppenuusstellige
* 2023:*Offene Ateliers –* Werksviertel-München, München
* 2022: *The Human Blueprint & Planet Human –* Rotterdam Photo Festival, Rotterdam
* 2021: *Gesichter der Nächstenliebe –*  LAGOIS Fotowettbewerb, Nürnberg
* 2021: *ART MATTERS 3 – Lobende Erwähnung,* Galerie Biesenbach, online
* 2020: *Wasser Wettbewerb November 2020* *–* Verdienstauszeichnung, Grey Cube Gallery, online
* 2020: *Zeitgenössischer Wettbewerb 2020* *–* Lobende Erwähnung, ArtRoom Gallery, online
* 2020: *URBANAUTICA – engere Wahl*, Publikation *SACRED. Die Erfahrung des Jenseits*
* 2020: *Chaos & Aufbruch – Berlin 1920|2020*, Stadtmuseum Berlin
* 2020: *#systemrelevant. Ein System ohne Kunst ist nicht relevant*, Digitale Ausstellung, Hauck & Aufhäuser Privatbankiers AG
* 2020: *Gunter Sachs – Kamerakunst*, Münchner Künstlerhaus
* 2019: *Berlin Bewegt*, Ausstellung des Vereins der Berliner Künstlerinnen, Berlin
* 2019: *Gunter Sachs – Kamerakunst*, Kunsthalle Schweinfurt
* 2018: *Domestic Space*, Galerie Zweigstelle, Berlin
* 2018: Open Studios in der whiteBOX, München
* 2018: *Bye Bye Berlin*, Gallery Podbielski Contemporary, Berlin
* 2017: *150 Jahre VdBK*, Verein der Berliner Künstlerinnen, Berlin
* 2017: *Hoffnung*, ARTCON Gallery, München

## Vereffetlichunge
### Film
* *Berlin layers of movement*, 2014

### Kataloog
* *Gunter Sachs – Kamerakunst. Fotografie, Film und Sammlung.* Hirmer, München 2019.
* *Neue Positionen – Verein der Berliner Künstlerinnen 1867.* Michael Imhof Verlag, Petersberg 2019.
* *Collagiert = Collaged*. Marion Bierling, München 2019.
* *SACRED. The experience of beyond*. Magazine #2. Urbanautica Institute, 2020.

## Uusglääseni Uuszaichnige
* 2019: West Europe International Film Festival, Brüssel – Winner Best Experimental Film
* 2016: International Filmmaker Festival Berlin – Winner Best Director of a Short Documentary
* 2016: Worldfest Houston – Winner Gold Remi Film & Video Art
* 2015: London Film Awards – Winner Best Experimental Film
* 2015: Berlin Independent Film Festival – Official Selection
* 2015: Blowup Chicago International Arthouse Film Festival – Official Selection
* 2015: Berlin Short Film Festival – Official Selection

## Weblink
* Websyte vu dr Natascha Küderli
* d Natascha Küderli bi *artnet*

## Fueßnote